எம். ஆர். சந்தானம்

எம். ஆர். சந்தானம் (13 மே 1918 – 25 மார்ச் 1970) பழம்பெரும் தமிழ் நாடக, திரைப்பட நடிகரும், தயாரிப்பாளருமாவார். இவர் தயாரித்த பாசமலர், அன்னை இல்லம் போன்ற திரைப்படங்கள் பெரும் வெற்றியைப் பெற்றன. 50 இற்கும் அதிகமான திரைப்படங்களில் நகைச்சுவை, குணசித்திர, வில்லன் வேடங்களில் நடித்துள்ளார். பேரறிஞர் அண்ணாவின் எழுத்தில் உருவான சொர்க்க வாசல்  திரைப்படத்தில் பூங்காவனம் என்ற பாத்திரத்தில் நடித்துப் புகழடைந்ததால், இவர் பூங்காவனம் சந்தானம் என்றும் அழைக்கப்பட்டார்.. திரைக்கலைஞர்கள் ஆர். எஸ். சிவாஜி, சந்தான பாரதி ஆகியோர் இவருடைய பிள்ளைகள் ஆவர்.

வாழ்க்கைக் குறிப்பு
இவர் ஆர். எஸ். ராமசாமி கவுண்டர், நாச்சியார் ஆகியோரின் 12 பிள்ளைகளில் 11-வது மகவாகபூங்காவனம் எம்.ஆர்.சந்தானம், அன்று கண்ட முகம், 8 செப்டெம்பர் 2013 1918 மே 13 இல் பிறந்தார். இவரது நெருங்கிய நண்பர் டி. எஸ். துரைராஜ் மூலமாகத் திரைப்படங்களில் நடிக்கத் தொடங்கினார். 1945-இல் மீரா திரைப்படத்தில் முதன்முதலாக நடித்தார்.

 குடும்பம் 
1945-இல் இவர் ராஜலட்சுமி என்பவரைத் திருமணம் புரிந்தார். இவர்களுக்கு வசந்தா, காந்திராஜ், சந்தான பாரதி, மங்கையற்கரசி, ஆர். எஸ். சிவாஜி என்ற ஐந்து பிள்ளைகள் உள்ளனர். இவர்களில் ஆர். எஸ். சிவாஜி திரைப்படங்களில் நடித்துக் கொண்டிருக்கிறார். சந்தானபாரதி திரைப்பட இயக்குநர் ஆவார்.

 நடித்த திரைப்படங்கள் 
மீரா, 1945
கிருஷ்ண விஜயம், 1950
ஜமீந்தார், 1952
சொர்க்க வாசல், 1954 
எதிர்பாராதது, 1954
வாழ்விலே ஒரு நாள், 1956
இல்லறமே நல்லறம், 1958
வீரபாண்டிய கட்டபொம்மன், 1959
அடுத்த வீட்டுப் பெண், 1960
எல்லாரும் இந்நாட்டு மன்னர், 1960
கப்பலோட்டிய தமிழன், 1961
அன்னை இல்லம், 1963

 தயாரித்த திரைப்படங்கள் 
பாசமலர், 1961
பாலாடை, 1967

 மேற்கோள்கள் 

 வெளி இணைப்புகள் 

 தகவல்களும் ஒளிப்படங்களும் (வலைப்பூ)

பகுப்பு:1918 பிறப்புகள்
பகுப்பு:1970 இறப்புகள்
பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தமிழ்த் திரைப்பட குணச்சித்திர நடிகர்கள்
பகுப்பு:தமிழ்த் திரைப்பட நடிகர்கள்